stanford-oval/wikipedia huggingface dataset:
วิทยาลัยนานาชาติราฟเฟิลส์
ประวัติ

วิทยาลัยนานาชาติราฟเฟิลส์ กรุงเทพฯ ก่อตั้งขึ้นเมื่อปีพ.ศ. 2544  ส่วนหนึ่งของ Raffles Education Corporation และเป็นสถาบันชั้นนำทางด้านการศึกษาที่มีสาขาอยู่ใน 9 ประเทศทั่วโลก อาทิ ประเทศอิตาลี จีน อินเดีย สิงคโปร์ กัมพูชา อินโดนีเซีย มาเลเซีย ซาอุดิอาราเบีย และไทย ฯลฯ รวมถึงประเทศไทย โดยเปิดการเรียนการสอนในหลายสาขาวิชาด้วยหลักสูตรภาษาอังกฤษทั้งหมด  เปิดการเรียนการสอนทางด้านการออกแบบ อาทิ สาขาวิชาการออกแบบแฟชั่น สาขาวิชาการตลาดแฟชั่น สาขาวิชาการออกแบบกราฟิก สาขาวิชาการออกแบบและตกแต่งภายใน สาขาวิชาการออกแบบมัลติมีเดีย และสาขาวิชาการออกแบบผลิตภัณฑ์ และสาขาวิชาทางด้านการบริหารธุรกิจอีก 4 สาขาวิชา
เกี่ยวกับวิทยาลัย

วิทยาลัยนานาชาติราฟเฟิลส์ เป็นสถาบันอุดมศึกษา ด้านแฟชั่นและการออกแบบ มีความเชี่ยวชาญด้านการสร้างสรรค์ผู้ประกอบการด้านแฟชั่นการออกแบบและธุรกิจ โดยปัจจุบันมีอธิการบดีคือ ภานุพงศ์ พิทักษ์สังข์ และมี นายValetine Vu ดำรงค์ตำแหน่ง รองอธิการบดีฝ่ายวิชาการ โดยคณะวิชาจะแบ่งออกเป็น2คณะคือ คณะการออกแบบ และคณะบริหารธุรกิจ
หลักสูตร

หลักสูตรปริญญาตรี ระยะเวลา 3 ปี สำหรับสาขาการออกแบบ
สาขาวิชาการออกแบบแฟชั่น (Fashion Design)
สาขาวิชาแฟชั่นธุรกิจ (Fashion Marketing and Management)
สาขาวิชาการออกแบบกราฟิก (Visual Communication Design/Graphic Design)
สาขาวิชาการออกแบบมัลติมีเดีย (Digital Media Design/Multimedia Design)
สาขาวิชาการออกแบบตกแต่งภายใน (Interior Design)
สาขาวิชาการออกแบบผลิตภัณฑ์ (Product Design)
สาขาวิชาการออกแบบเกม (Video Game Design)
หลักสูตรปริญญาตรี ระยะเวลา 4 ปี สำหรับสาขาบริหารธุรกิจ
สาขาผู้ประกอบการและการบริหารจัดการธุรกิจขนาดย่อม (Entrepreneurship and Small Business Operation)
สาขาการตลาด (Marketing)
สาขาการจัดการด้านการท่องเที่ยวและการโรงแรม (Tourism and Hospitality Management)
สาขาการบริหารจัดการซัพพลายเชนและโลจิสติกส์ (Supply Chain and Logistics Operation)
หลักสูตรการเรียนการสอนที่ราฟเฟิลส์ใช้ระยะเวลาเรียนทั้งสิ้น 3 ปี สำหรับสาขาการออกแบบ และ 4 ปีสำหรับสาขาบริหารธุรกิจ เมื่อนักศึกษาเรียนจบ 2 ปีแรกจะได้วุฒิอนุปริญญาขั้นสูง หรือ Advanced Diploma และหากเรียนจบปีสุดท้ายจะได้วุฒิปริญญาตรี Bachelor Degree
แหล่งข้อมูลอื่น

เว็บไซต์ วิทยาลัยนานาชาติราฟเฟิลส์
ราชกิจจานุเบกษา ประกาศกระทรวงศึกษาธิการ
วิทยาลัยแพทยศาสตร์จอนส์ ฮอปคินส์

| --- | --- |

ประเภท: โรงเรียนแพทย์เอกชน
สถาปนา: 1893
สถาบันหลัก: มหาวิทยาลัยจอนส์ ฮอปคินส์
อธิการบดีมหาวิทยาลัย: รอนัลด์ เจ แดเนียลส์
คณบดี: เทโอดอร์ เดอวีสเซอ
อาจารย์: 2,980+ เต็มเวลา 1,270+ ล่วงเวลา
ผู้ศึกษา: 480 1,400 รวม
ที่ตั้ง: แบลทีมอร์, รัฐแมริแลนด์, สหรัฐ
วิทยาเขต: นคร
เว็บไซต์: www.hopkinsmedicine.org/som/
วิทยาลัยแพทยศาสตร์ มหาวิทยาลัยจอนส์ ฮอปคินส์ (อังกฤษ: Johns Hopkins University School of Medicine; JHUSOM) เป็นโรงเรียนแพทย์ของมหาวิทยาลัยจอนส์ ฮอปคินส์ มหาวิทยาลัยเพื่อการวิจัยของเอกชนในแบลทีมอร์ รัฐแมริแลนด์ ก่อตัเงขึ้นในปี 1893 และมีวิทยาเขตร่วมกับโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ซึ่งก่อตั้งขึ้นในปี 1889 วิทยาลัยแพทยศาสตร์จอนส์ ฮอปคินส์ ได้รับการจัดอันดับต้น ๆ ในรายชื่อโรงเรียนแพทย์ของสหรัฐในแง่ของทุนวิจัยจากสถาบันสุขภาพแห่งชาติและในอีกหลายสาขามาโดยตลอด
โรงพยาบาลสอนหลักของวิทยาลัยคือโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ ซึ่งอยู่ในวิทยาเขตเดียวกับสถาบัน นอกจากนี้ยังมีโรงพยาบาลสอนเป็นศูนย์ประจำภูมิภาคอีก เช่น ศูนย์การแพทย์จอนส์ ฮอปคินส์ เบย์วิวในแบลทีมอร์ตะวันออก, โรงพยาบาลกลางเทศมณฑลฮอเวิร์ดใกล้กับนครเอลลิคอต, โรงพยาบาลซับเออร์บันในบีเทสดา, โรงพยาบาลซิบลีเมเมอเรียลในวอชิงตันดีซี และ โรงพยาบาลเด็ก จอนส์ ฮอปคินส์ ออลล์ ชิลเดริน ในเซนต์พีเทอส์เบิร์ก รัฐฟลอริดา โรงพยาบาลเหล่านี้รวมกันเป็นศูนย์วิทยาศาสตร์สุขภาพเชิงวิชาการ
มีความก้าวหน้าทางการแพทย์จำนวนมากที่เกิดขึ้นจากวิทยาลัยแพทยศาสตร์จอนส์ ฮอปคินส์ ตั้งแต่การเป็นหน่วยงานแรก ๆ ที่รับผู้ป่วยหญิงเข้าเป็นผู้ป่วยใน ไปจนถึงการใช้ถุงมือยางครั้งแรกของโลกเพื่อช่วยให้การทำหัตถการทางศัลยกรรมดำเนินไปได้โดยปลอดเชื้อ รวมถึงยังเป็นแหล่งตีพิมพ์ของ The Harriet Lane Handbook (สมุดแฮริเอ็ต เลน) แหล่งข้อมูลทางการแพทย์ในสาขากุมารเวชศาสตร์ที่มีอิทธิพลอย่างมาก และมีสถาบันลีเบอร์เพื่อการพัฒนาด้านสมองเป็นองค์การร่วมของสถาบัน
ตามข้อมูลของ เฟล็กซ์เนอร์รีพอร์ต วิทยาลัยแพทยศาสตร์จอนส์ ฮอปคินส์ เป็นต้นแบบสำหรับแพทยศาสตร์ศึกษาของอเมริกา
วิทยาศาสตร์สิ่งแวดล้อม

วิทยาศาสตร์สิ่งแวดล้อม (อังกฤษ: Environmental science) หมายถึง การศึกษาทางวิทยาศาสตร์ ที่เกี่ยวข้องกับพฤติกรรมของสิ่งแวดล้อมต่อมนุษย์ และมนุษย์ต่อสิ่งแวดล้อม ในเรื่องของชนิด ปริมาณ และสัดส่วนของการอยู่ร่วมกันภายในระบบสิ่งแวดล้อมนั้น ๆ ที่มีบทบาท และความสำคัญต่อมนุษย์เป็นหลักสำคัญ โดยจะเน้นถึงปัญหาเกี่ยวกับสิ่งแวดล้อมที่มนุษย์สร้างขึ้น ใช้หลักการประยุกต์หลักการทางวิทยาศาสตร์ มาเพื่อการศึกษาสิ่งแวดล้อมอย่างมีขั้นตอนและมีเงื่อนไข สำหรับการค้นคว้าหาความจริงต่าง ๆ ซึ่งขั้นตอนเหล่านั้นได้แก่ การสังเกต, การบันทึก, การทดลอง และขบวนการให้เหตุผล แต่ยังคงพิจารณาถึง ชนิด ปริมาณ และสัดส่วนของสิ่งแวดล้อมอื่น ๆ ในสภาพธรรมชาติที่ไม่มีมนุษย์ยุ่งเกี่ยวโดยตรงด้วย หรืออยู่เป็นระบบที่จะมีบทบาทโดยตรง หรือต่อมนุษย์ไม่มีทางใดก็ทางหนึ่ง สามารถรวมถึง พืช สัตว์ ทะเล น้ำ ดิน อากาศได้ เป็นต้น จนสามารถนำความรู้ไปใช้ในการกำหนดมาตรฐานสิ่งแวดล้อมได้ และสามารถนำไปใช้ปฏิบัติได้กับแบบฉบับของชีวิต หรือนำไปปรับปรุงสิ่งแวดล้อมที่ตนเองอาศัยอยู่ให้เหมาะต่อคุณภาพชีวิตที่ดีได้
วิทยาลัยเซนต์ปีเตอร์ (โอกแลนด์)

วิทยาลัยเซนต์ปีเตอร์ (โอกแลนด์) (อังกฤษ: St Peter's College, Auckland) เป็นโรงเรียนมัธยมศึกษาคาทอลิกชายตั้งอยู่ในเมืองโอกแลนด์ ประเทศนิวซีแลนด์ และเป็นโรงเรียนมัธยมศึกษาคาทอลิกที่ใหญ่ที่สุดในประเทศนิวซีแลนด์ ก่อตั้งขึ้นในปี ค.ศ. 1939 โดยกลุ่มชาวคริสต์ผู้ที่อุทิศตนเพื่อศาสนา 
แต่ในปี ค.ศ. 2008 นั้นดำเนินการโดยกลุ่มคณาจารย์ผู้ทรงคุณวุฒิและคุณสมบัติ โรงเรียนนี้มีนักเรียนจากหลายเชื้อชาติด้วยกันรวมเป็นจำนวนสูงสุดถึง 1200 คน ทางด้านหลักสูตรการศึกษา โรงเรียนได้สอนหลักสูตรสำหรับมัธยมศึกษาตอนปลายทั้งสองหลักสูตรคือระบบสำเร็จการศึกษาที่ได้รับใบประกาศนียบัตรตามหลักสูตรแห่งชาติ (NCEA) และระบบการสอบแบบแคมบริดจ์นานาชาติ (CIE) โรงเรียนนี้มีนักเรียนจากนานาประเทศรวมทั้งสิ้นประมาณ 70 ประเทศ ศิษย์เก่าที่มีชื่อเสียงได้แก่ เซอร์ ไมเคิล เฟย์ (นักธุรกิจและผู้ผลิตเรือยอร์ช) และ แซม ฮันต์ (นักกวี)
วิทยาลัยเซนต์ปีเตอร์ ตึกโบร โอ'ดริสคอลล์
สัญลักษณ์ประจำวิทยาลัย

คำขวัญ: ให้ความรักและรับใช้
ประเภท: โรงเรียนมัธยมศึกษาคาทอลิกชายแบบผสมผสาน (อายุ 7 - 13 ปี)
ที่อยู่: 23 เมาต์เทนโรด, เอปซอม, โอคแลนด์
เบอร์โทรศัพท์: +6495248108
แฟกซ์: +6495249459
อีเมล: admin@st-peters.school.nz
อาจารย์ใหญ่: เค. เอฟ. เฟาฮ์ตี้
แหล่งข้อมูลอื่น

เว็บไซต์ทางการ
วิตนีย์ ฮิวสตัน

| วิตนีย์ ฮิวสตัน |
| --- | --- |
ฮิวสตันในปี 1991
เกิด: วิตนีย์ เอลิซาเบธ ฮิวสตัน 9 สิงหาคม ค.ศ. 1963(1963-08-09) นวร์ก รัฐนิวเจอร์ซีย์ สหรัฐอเมริกา
เสียชีวิต: 11 กุมภาพันธ์ ค.ศ. 2012(2012-02-11) (48 ปี) เบเวอร์ลีฮิลส์ รัฐแคลิฟอร์เนีย สหรัฐอเมริกา
สาเหตุเสียชีวิต: จมน้ำเนื่องจากโรคหลอดเลือดเลี้ยงหัวใจและภาวะโคเคนเป็นพิษ
สุสาน: สุสานแฟร์วิล เวสต์ฟิลด์ รัฐนิวเจอร์ซีย์ สหรัฐอเมริกา
สัญชาติ:  สหรัฐ
การศึกษา: Mount Saint Dominic Academy
อาชีพ: นักร้อง นักแสดง ผู้ผลิตภาพยนตร์ นางแบบ
ปีปฏิบัติงาน: 1977–2012
คู่สมรส: บ็อบบี้ บราวน์ (สมรส 1992; หย่า 2007)
บุตร: บ็อบบี คริสตินา บราวน์
บิดามารดา: จอห์น รัสเซล ฮิวสตัน (บิดา) คิสซี ฮิวสตัน (มารดา)
ญาติ: ดิออน วอร์วิค (ลูกพี่ลูกน้อง)
อาชีพทางดนตรี
แนวเพลง: อาร์แอนด์บี ป็อป โซล กอสเปล แดนซ์
ค่ายเพลง: แอริสตาเรเคิดส์ อาร์ซีเอเรเคิดส์
 นักดนตรี
เว็บไซต์: whitneyhouston.com
ลายมือชื่อ

วิตนีย์ ฮิวสตัน (อังกฤษ: Whitney Houston) หรือชื่อจริงว่า วิตนีย์ เอลิซาเบธ ฮิวสตัน (Whitney Elizabeth Houston; 9 สิงหาคม 2506 — 11 กุมภาพันธ์ 2555) เป็นนักร้อง นักแสดง และผู้อำนวยการสร้างภาพยนตร์ชาวอเมริกัน ในปี พ.ศ. 2552 เธอถูกยกให้เป็นศิลปินหญิงที่ได้รับรางวัลมากที่สุดตลอดกาลจากบันทึกสถิติโลกกินเนสส์ ฮิวสตันยังเป็นหนึ่งในศิลปินเพลงที่มียอดขายสูงสุดตลอดกาล โดยประมาณ 200 ล้านแผ่นเสียงทั่วโลก
ฮิวสตันมีอัลบั้มสตูดิโอ 7 อัลบั้มและอัลบั้มเพลงประกอบภาพยนตร์ 2 อัลบั้ม ซึ่งทั้งหมดนี้ได้รับการรับรองระดับเพชร มัลติแพลทินัม แพลทินัมหรือทองโดยสมาคมผู้ประกอบกิจการเพลงของสหรัฐอเมริกา (RIAA) ความนิยมของเธอในชาร์ตเพลงยอดนิยมต่าง ๆ รวมถึงความโดดเด่นของเธอในเอ็มทีวี มีอิทธิพลต่อศิลปินหญิงชาวอเมริกันเชื้อสายแอฟริกาจำนวนมาก
ฮิวสตันเริ่มร้องเพลงในโบสถ์ตั้งแต่ยังเป็นเด็กและกลายเป็นนักร้องเบื้องหลังในช่วงมัธยมปลาย  ด้วยคำแนะนำของ Clive Davis ประธานบริษัท Arista Records เธอได้เซ็นสัญญากับค่ายเพลงเมื่ออายุ 19 ปี อัลบั้มสตูดิโอสองชุดแรกของเธอคือ Whitney Houston (1985) และ Whitney (1987) โดยทั้งสองอัลบั้มขึ้นอันดับหนึ่งในบิลบอร์ด 200 และอยู่ในอันดับอัลบั้มยอดขายสูงสุดตลอดกาล  เธอเป็นศิลปินเพียงคนเดียวที่มีซิงเกิลอันดับหนึ่ง 7 ครั้งติดต่อกันบนบิลบอร์ดฮอต 100 ของสหรัฐอเมริกา จาก "Saving All My Love for You" ในปี 1985 ถึง "Where Do Broken Hearts Go" ในปี 1988
ฮิวสตันเริ่มต้นการแสดงในภาพยนตร์โรแมนติกเขย่าขวัญเรื่อง The Bodyguard (1992) โดยเธอปล่อยเพลงประกอบภาพยนตร์ทั้งหมด 6 เพลง รวมถึง I Will Always Love You ซึ่งได้รับรางวัลแกรมมี สาขาบันทึกเสียงแห่งปี และกลายเป็นเพลงที่ขายดีที่สุดโดยผู้หญิงคนหนึ่งในประวัติศาสตร์วงการดนตรี อัลบั้มประกอบภาพยนตร์นี้ยังได้รับรางวัลแกรมมี สาขาอัลบั้มแห่งปี และยังคงเป็นอัลบั้มเพลงประกอบภาพยนตร์ที่ขายดีที่สุดในประวัติศาสตร์
ในวันที่ 11 กุมภาพันธ์ 2555 ฮิวสตันถูกพบเสียชีวิตในห้องพักของเธอที่โรงแรมเบเวอร์ลีฮิลตัน ซึ่งตั้งอยู่ในเบเวอร์ลีฮิลส์ รัฐแคลิฟอร์เนีย รายงานการชันสูตรศพได้พิจารณาว่าเธอเสียชีวิตจากการจมน้ำในอ่างอาบน้ำ โดยคาดว่าโรคหัวใจและการใช้โคเคนเป็นปัจจัยร่วมที่ทำให้เธอเสียชีวิต การเสียชีวิตของเธอก่อนงานประกาศผลรางวัลแกรมมี ครั้งที่ 54 ในอีกไม่กี่วัน ทำให้สื่อทั่วโลกต่างนำเสนอข่าวอย่างใหญ่โต
ชีวิตในวัยเด็กและการเริ่มต้นอาชีพ

วิตนีย์ ฮิวสตันเกิดเมื่อวันที่ 9 สิงหาคม 1963 ในครอบครัวที่มีรายได้ปานกลางในเมืองนวร์ก รัฐนิวเจอร์ซีย์ เธอเป็นลูกสาวของทหารและผู้บริหาร จอร์จ รัสเซล ฮิวสตัน จูเนียร์ และนักร้องเพลงกอสเปล เอมิลี ซิสซี ฮิวสตัน  พี่ชายของเธอชื่อไมเคิลเป็นนักร้อง และพี่น้องร่วมมารดายังเป็นอดีตผู้เล่นบาสเกตบอล แกรี การ์แลนด์ พ่อแม่ของเธอทั้งสองคนเป็นชาวอเมริกันเชื้อสายแอฟริกาแต่แม่ของเธอมีเชื้อสายดัตช์อีกด้วย ฮิวสตันเป็นลูกพี่ลูกน้องของนักร้อง ดิออน วอร์วิค และดีดี วอร์วิกเมื่อนับจากฝ่ายมารดา ส่วนแม่อุปถัมภ์ของเธอคือ ดารลีน เลิฟ และป้ากิตติมศักดิ์ของเธอคือ อารีทา แฟรงคลิน เธอได้พบกับแฟรงคลินเมื่อเธออายุ 8-9 ขวบ เมื่อแม่ของเธอพาเธอยังห้องอัดเพลง หลังจากนั้นครอบครัวของเธอย้ายไปยังอีสต์ออเรนจ์ รัฐนิวเจอร์ซีย์ เมื่อเธออายุสี่ขวบ
เมื่ออายุ 11 ปี ฮิวสตันเริ่มการแสดงในฐานะศิลปะเดี่ยวกับคณะประสานเสียงกลุ่มกอสเปล ในโบสถ์ New Hope Baptist ในนวร์ก ซึ่งเธอได้เริ่มฝึกเล่นเปียโนเป็นครั้งแรกอีกด้วย  ผลงานการแสดงของเธอในโบสถ์คือเพลง "Guide Me, O Thou Great Jehovah" เมื่อโตขึ้น เธอได้เข้าเรียนที่ Mount Saint Dominic Academy 
และทำให้เธอได้พบ ร็อบบิน แคลทฟอร์ด ซึ่งเธอกล่าวว่าเป็นเพื่อนสนิทที่สุดของเธอ ฮิวสตันกล่าวว่าแม่ของเธอเป็นผู้สอนร้องเพลงและทำให้เธอได้รู้จักเพลงจากศิลปินหลายคน เช่น ชากา คาน, แกลดีส์ ไนต์ และโรเบอร์ตา แฟล็ก ซึ่งทั้งหมดที่กล่าวมามีอิทธิพลต่อเธอในฐานะนักร้องและนักดนตรีอย่างมาก
ฮิวสตันในช่วงวัยเด็กได้ใช้เวลาบางส่วนไปผับที่แม่ของเธอเปิดบริการ โดยเธอมักจะขึ้นไปบนเวทีและทำการแสดงเป็นบางครั้ง ในปี 1977 ขณะอายุ 14 ปี เธอเป็นนักร้องแบ็กอัพให้กับวงไมเคิล เซเจอร์ ในเพลง Life's a Party ในปี 1978 ขณะอายุ 15 ปี เธอได้ร่วมร้องประสานในเพลง I'm Every Woman ของชากา คาน โดยเพลงนั้นได้เริ่มทำให้ฮิวสตันเป็นที่รู้จัก
เธอยังร้องแบ็กอัพให้กับอัลบั้มของศิลปินอีกหลายคน เช่น Lou Rawls และ Jermaine Jackson
ในต้นยุค 1980 ฮิวสตันทำงานเป็นนางแบบหลังจากที่มีตากล้องไปเห็นเธอใน Carnegie Hall ร้องเพลงกับแม่ ทำให้เธอได้ลงนิตยสารเซเวนทีน และกลายเป็นหนึ่งในผู้หญิงผิวสีคนแรกในหน้าปกของนิตยสาร เธอยังเป็นจุดเด่นในหน้าปกนิตยสารอย่าง Glamour, Cosmopolitan และ Young Miss รวมถึงในโฆษณาเครื่องดื่ม Canada Dry  รูปลักษณ์และความมีเสน่ห์ของเธอทำให้เธอกลายเป็นหนึ่งในนางแบบวัยรุ่นที่โด่งดังในช่วงเวลาขณะนั้น ในขณะที่เป็นนางแบบ เธอก็ยังเดินหน้าอัดเพลงโดยมีไมเคิล เบิร์นฮอร์น, บิล ลาสเวล และมาร์ติน บีซีเป็นโปรดิวเซอร์ โดยมี One Down เป็นอัลบั้มแรกจากวงแมททีเรียล หลังจากนั้น ฮิวสตันมีส่วนในการร้องเพลง Memerois เพลงคัฟเวอร์โดยฮิว ฮอปเปอร์ จากวงซอฟท์แมชชีน โดยโรเบิร์ต คริสต์กัล จากวงดิวิลเลจวอยซ์ อธิบายผลงานของเธอว่าเป็น หนึ่งในเพลงที่งดงามที่เคยได้ยิน เธอยังได้ร่วมร้องเพลงในอัลบั้ม Paul Jabara and Friends ซึ่งเป็นอัลบั้มชุดที่ 4 ของพอล จาบารา วางจำหน่ายโดยโคลัมเบียเรเคิดส์ เมื่อปี 1983
วันที่เสียชีวิต

ในวันที่ 11 กุมภาพันธ์ พ.ศ. 2555 วิทนีย์ถูกพบเสียชีวิตที่โรงแรมเบเวอร์ลีฮิลตัน ในเบเวอร์ลี ฮิลส์, รัฐแคลิฟอร์เนีย ส่วนสาเหตุการเสียชีวิตยังคงไม่เป็นที่แน่ชัด เจ้าหน้าที่ทางการแพทย์ของเบเวอร์ลีฮิลส์ระบุว่าพบนักร้องสาวในร่างซึ่งไร้การตอบสนองและได้ทำการนวดหัวใจผายปอดกู้ชีพเป็นเวลาประมาณ 20 นาที ก่อนที่จะประกาศว่าเธอได้เสียชีวิตลงแล้ว ณ เวลา 15:55 นาฬิกา ทางด้านเจ้าหน้าที่ตำรวจระบุว่า "ไม่มีข้อบ่งชี้ใดที่แน่ชัดว่าการเสียชีวิตเป็นเหตุอาชญากรรม"
ผู้มีชื่อเสียงจากหลากหลายแขนงต่างกันร่วมแสดงความเสียใจต่อการตายของวิทนีย์ เช่น ดอลลี พาร์ตันผู้ที่ร้องเพลง ไอวิลออลเวย์สเลิฟยู ซึ่งวิทนีย์นำมาร้องคัฟเวอร์ใหม่แสดงความเห็นว่า "จะยังคงรู้สึกสำนึกและเกรงขามต่อการแสดงอันน่าตื่นตะลึงที่เธอได้กระทำกับเพลงของฉัน และขอพูดมันจากก้นบึ้งของหัวใจ 'วิทนีย์ ฉันจะยังคงรักคุณเสมอไป คุณจะยังคงเป็นที่โหยหาจากผู้คน'." ส่วนแม่บุญธรรมของวิทนีย์ อาเรธา แฟรงคลิน กล่าวว่า "มันเป็นเรื่องที่น่าเหลือเชื่อและชวนตกตะลึง ฉันไม่อยากจะเชื่อว่าตัวเองเพิ่งจะได้อ่านข่าวนี้ผ่านหน้าจอโทรทัศน์ไป"
ทางด้านอดีตสามีของวิทนีย์อย่าง บ็อบบี้ บราวน์ ระบุว่าเขา "ร้องไห้ไม่หยุด" หลังจากที่ได้รับทราบข่าวการเสียชีวิต เขาไม่ได้ยกเลิกตารางการแสดงของตัวเองที่กำลังดำเนินอยู่ ภายในหนึ่งชั่วโมงของการตาย บ็อบบี้ได้จุมพิตแล้วโบกไปยังท้องฟ้าพร้อมกับหลั่งน้ำตาก่อนจะพูดว่า "วิทนีย์, ผมรักคุณ" ซึ่งผู้ชมการแสดงของเขาในมิสซิสซิปปีต่างร่วมเป็นสักขีพยาน
ผลงาน > สตูดิโออัลบั้ม

Whitney Houston (อัลบั้ม) - (พ.ศ. 2528)
Whitney (อัลบั้ม) - (พ.ศ. 2530)
I'm Your Baby Tonight (อัลบั้ม) - (พ.ศ. 2533)
My Love Is Your Love (อัลบั้ม) - (พ.ศ. 2541)
Just Whitney... (อัลบั้ม)  - (พ.ศ. 2545)
I Look to You (อัลบั้ม) (พ.ศ. 2552)
ผลงาน > ภาพยนตร์

| ปีที่ฉายหนัง | ชื่อภาพยนตร์ | บทบาท | รางวัล |
| --- | --- | --- | --- |
| 2535 | The Bodyguard | ราเชล มอลรอน | * ถูกเสนอชื่อเข้าชิง - 1993 เอ็มทีวี มูฟวี่ อวอร์ด สำหรับบทบาทหญิงยอดเยี่ยม ถูกเสนอชื่อเข้าชิง - 1993 เอ็มทีวี มูฟวี่ อวอร์ด สำหรับบทบาทการแสดงที่มีประสิทธิภาพ  ถูกเสนอชื่อเข้าชิง - 1993 เอ็มทีวี มูฟวี่ อวอร์ด สำหรับนักแสดงยอดเยี่ยมคู่กับ เควิน คอสต์เนอร์ |
| 2538 | Waiting to Exhale | ซาวานน่า แจ็คสัน | * ถูกเสนอชื่อเข้าชิง - 1996 NAACP อิมเมจ อะวอร์ดสำหรับรางวัลนักแสดงหญิงยอดเยี่ยม |
| 2539 | The Preacher's Wife | จูลี่ บิกสส์ | * เข้าชิงรางวัล - 1997 NAACP อิมเมจ อะวอร์ดสำหรับนักแสดงหญิงยอดเยี่ยม ถูกเสนอเข้าชิง - 1997 บล็อกบัสเตอร์ เอนเตอร์เทนเมนต์ อะวอร์ด สำหรับ นักแสดงหญิงที่โปรดปราน (คอเมดี้/โรแมนติด)  ถูกเสนอเข้าชิง - 1997 คิดส์  ชอยส์ อะวอร์ดสำหรับนักแสดงหญิงจากภาพยนตร์สุดโปรดปราน |
ผลงาน > อัลบั้มรวมเพลงอย่างเป็นทางการ

Whitney: The Greatest Hits - 2000
Love, Whitney - 2001
Artist Collection: Whitney Houston - 2004
The Ultimate Collection - 2007
The Essential Whitney Houston - 2011
I Will Always Love You: The Best of Whitney Houston - 2012
แหล่งข้อมูลอื่น

เว็บไซต์อย่างเป็นทางการ
| ด ค กวิตนีย์ ฮิวสตัน |
| --- | --- |
สตูดิโออัลบั้ม: Whitney Houston • Whitney  • I'm Your Baby Tonight  •  My Love Is Your Love  •My Love Is Your Love  •  Just Whitney...  •  One Wish: The Holiday Album •  I Look to You
ซาวด์แทรกอัลบั้ม: The Bodyguard •  Waiting to Exhale  •  The Preacher's Wife
อัลบั้มอื่นๆ: You Are Loved •  Whitney: The Greatest Hits  •   Love, Whitney • The Ultimate Collection
วิทยาศาสตร์รูปนัย

วิทยาศาสตร์รูปนัย (อังกฤษ: formal sciences) เป็นแขนงวิชาความรู้หนึ่งที่เกี่ยวข้องกับระบบรูปแบบ อย่างเช่น ตรรกะ คณิตศาสตร์ วิทยาศาสตร์คอมพิวเตอร์ตามทฤษฎี ทฤษฎีข้อมูล ทฤษฎีระบบ ทฤษฎีการตัดสินใจ สถิติ และภาษาศาสตร์บางสาขา
วิทยาศาสตร์รูปนัยแตกต่างจากวิทยาศาสตร์อื่น ๆ คือ มันไม่เกี่ยวข้องกับความสมเหตุสมผลของทฤษฎีที่ตั้งอยู่บนการสังเกตในโลกจริง แต่ขึ้นอยู่กับคุณสมบัติของระบบรูปแบบที่ตั้งอยู่บนนิยามและกฎ อย่างไรก็ตาม วิธีการวิทยาศาสตร์รูปนัยมีการประยุกต์ใช้ในการสร้างและทดสอบแบบจำลองทางวิทยาศาสตร์ที่เกี่ยวข้องกับความเป็นจริงที่สามารถสังเกตได้
วิทยาหน่วยคำ

วิทยาหน่วยคำ (อังกฤษ: morphology) เป็นสาขาหนึ่งของภาษาศาสตร์ที่ศึกษาเกี่ยวกับโครงสร้างภายในของคำ โดยที่โดยทั่วไปแล้วคำถูกยอมรับว่าเป็นหน่วยที่เล็กที่สุดในวากยสัมพันธ์ และเป็นที่ชัดเจนว่าในภาษาส่วนมาก มีกฎที่ใช้อธิบายความสัมพันธ์ของคำแต่ละคำกับคำอื่น ๆ
วิทยาแบคทีเรีย

วิทยาแบคทีเรีย (อังกฤษ: bacteriology) เป็นสาขาเฉพาะแขนงหนึ่งของชีววิทยาที่ศึกษาด้านสัณฐานวิทยา นิเวศวิทยา พันธุศาสตร์ และชีวเคมีของแบคทีเรีย วิทยาแบคทีเรียเป็นส่วนหนึ่งของจุลชีววิทยาซึ่งมีการจำแนก การจัดหมวดหมู่ลักษณะจำเพาะของแบคทีเรียแต่ละสปีชีส์
วิทยาลัยเทคนิคอุดรธานี สถาบันการอาชีวศึกษาภาคตะวันออกเฉียงเหนือ ๑

| --- | --- |

ชื่อย่อ: UDTC
คติพจน์: เป็นคนดี มีฝีมือ ถือปัญญา อย่าประมาท
ประเภท: รัฐบาล - วิทยาลัย สังกัด สถาบันการอาชีวศึกษาภาคตะวันออกเฉียงเหนือ ๑
สถาปนา: 7 กรกฎาคม พ.ศ. 2481
ผู้อำนวยการ: นายธีรภัทร์ ไชยสัตย์
ที่ตั้ง: เลขที่  3 ถนนวัฒนานุวงศ์  ตำบลหมากแข้ง  อำเภอเมืองอุดรธานี จังหวัดอุดรธานี
เว็บไซต์: วิทยาลัยเทคนิคอุดรธานี

วิทยาลัยเทคนิคอุดรธานี (อังกฤษ: Udonthani Technical College) เป็นวิทยาลัยด้านช่างอุตสาหกรรม ซึ่งหน่วยงานหนึ่งในสถาบันการอาชีวศึกษาภาคตะวันออกเฉียงเหนือ ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ เปิดทำการเรียนการสอนระดับ ปริญญาตรี   ประกาศนียบัตรวิชาชีพชั้นสูง (ปวส.)  และประกาศนียบัตรวิชาชีพ (ปวช.) ตั้งอยู่ที่อำเภอเมืองอุดรธานี จังหวัดอุดรธานี
ประวัติ

วิทยาลัยเทคนิคอุดรธานี มีชื่อเดิมว่าโรงเรียนช่างไม้อุดรธานี  เปิดทำการสอนเมื่อวันที่ 7 กรกฎาคม พ.ศ. 2481 ต่อมาในปี พ.ศ. 2502 ได้เปลี่ยนชื่อเป็นโรงเรียนการช่างอุดรธานี  โดยได้รับความช่วยเหลือจากองค์การ ส.ป.อ. ต่อมาในปี พ.ศ. 2514 ได้เปลี่ยนชื่อเป็นโรงเรียนเทคนิคอุดรธานี  โดยได้รับความช่วยเหลือภายใต้โครงการเงินกู้เพื่อพัฒนาอาชีวศึกษา   ต่อมาในปี พ.ศ. 2519 ได้ยกฐานะเป็นวิทยาลัยอาชีวศึกษา  โดยรวมเข้ากับวิทยาลัยอาชีวศึกษาอุดรธานี  แบ่งออกเป็น 2 วิทยาลัยเขต  และต่อมาเมื่อวันที่ 1 มกราคม พ.ศ. 2522 ได้แยกออกจากกันและเปลี่ยนชื่อเป็น  วิทยาลัยเทคนิคอุดรธานี
หลักสูตรที่เปิดสอน

วิทยาลัยเทคนิคอุดรธานี เปิดสอนระดับปริญญาตรี   ประกาศนียบัตรวิชาชีพชั้นสูง (ปวส.)  และประกาศนียบัตรวิชาชีพ (ปวช.)
| --- | --- |
 หลักสูตรประกาศนียบัตรวิชาชีพ การก่อสร้าง  เครื่องกล  เครื่องมือกลและซ่อมบำรุง  ไฟฟ้าและอิเล็กทรอนิกส์  โลหะการ:  หลักสูตรปรกาศนียบีตรวิชาชีพชั้นสูง การก่อสร้าง  เครื่องกล  เทคนิคการผลิต  เทคนิคโลหะ  เทคนิคอุตสาหกรรม  เทคโนโลยีสารสนเทศ  ไฟฟ้ากำลัง  อิเล็กทรอนิกส์ 
หลักสูตรปริญญาตรี
เทคโนโลยีบัณฑิต (ทล.บ.)
สาขาวิชาเทคโลยียานยนต์
สาขาวิชาเทคโลยีอิเล็กทรอนิกส์
สาขาวิชาเทคโลยีแม่พิมพ์
สาขาวิชาเทคโลยีไฟฟ้า
วิทยาลัยสตรีฮากูโฮ

| --- | --- |
白鳳女子短期大学

ประเภท: เอกชน
สถาปนา: ค.ศ. 1998 
อธิการบดีมหาวิทยาลัย: คัตสึมิ นากาโมโตะ
ที่ตั้ง: เมืองโอจิ จังหวัดนาระ, ประเทศญี่ปุ่น
เว็บไซต์: http://www.hakuho.ac.jp/
วิทยาลัยสตรีฮากูโฮ (ญี่ปุ่น: 白鳳女子短期大学; โรมาจิ: Hakuhō joshi tanki daigaku; อังกฤษ: Hakuho Women's College) เป็นอนุวิทยาลัยเอกชน ตั้งอยู่ที่เมืองโอจิ จังหวัดนาระ ประเทศญี่ปุ่น ก่อตั้งขึ้นใน ค.ศ. 1998 ซึ่งเดิมเป็นโรงเรียนที่ก่อตั้งขึ้นใน ค.ศ. 1984
สาขาวิชา

สาขามนุษย์แบบบูรณาการ
เอกการศึกษาสากล
เอกการดูแลเด็ก
เอกวิทยาศาสตร์พยาบาลศาสตร์
เอกจิตอายุรเวท
โครงสร้าง

เป็นอนุวิทยาลัยภาคเอกชนในประเทศญี่ปุ่น ที่ได้รับการบริหารงานโดยโรงเรียนนิติบุคคลนิชิยามาโตะ-กากูเอ็ง
นักศึกษาจากต่างประเทศต่างได้รับการยอมรับโดยมูลนิธิแห่งแรกของโรงเรียน ด้วยเหตุนี้ จึงอยู่ในรูปของการศึกษาแบบสากล
สถาบันแห่งนี้มุ่งพยายามส่งเสริมทักษะความสามารถของผู้ปฏิบัติงานด้านการดูแลเด็ก, พยาบาล, การรักษาพยาบาลโดยบำบัดโรคทางร่างกาย รวมถึงด้านการสวัสดิการในปัจจุบัน
หลักสูตรภายหลังสำเร็จการศึกษา

ในสาขาวิชาการดูแลเด็ก บัณฑิตส่วนใหญ่จะไปเป็นครูเนอร์สเซอรี่ และครูอนุบาลที่เกี่ยวข้องกับสถานรับเลี้ยงเด็กรวมถึงสิ่งอำนวยความสะดวกต่างๆเพื่อสวัสดิการของเด็ก
ในวิชาเอกวิทยาศาสตร์การพยาบาล ส่วนใหญ่จะมีความเกี่ยวข้องกับสาขาพยาบาลศาสตร์
มีมหาวิทยาลัยโอซากะซิตี้ และมหาวิทยาลัยคันไซ รวมถึงมหาวิทยาลัยอื่น ๆ ที่สามารถเทียบโอนผลการเรียนสู่ระดับวิทยาลัยช่วงสองปีหลังได้
แหล่งข้อมูลอื่น

Official website (ญี่ปุ่น)
34°35′25″N 135°42′46″E﻿ / ﻿34.59028°N 135.71278°E﻿ / 34.59028; 135.71278
วิดีโอโฟน

Error ซิงเกิลโดยบียอนเซ่ ร่วมกับเลดีกากา
"วิดีโอโฟน" (อังกฤษ: Video Phone) เป็นเพลงของนักร้องอาร์แอนด์บีชาวอเมริกัน บียอนเซ่ โนวส์ จากผลงานสตูดิโออัลบั้มชุดที่ 3 ไอแอม... ซาชาเฟียร์ส (2551) เป็นซิงเกิลที่ 8 จากอัลบั้มนี้ ก่อนที่จะออกเป็นซิงเกิลเพลงนี้ติดชาร์ตในช่วงปลาย พ.ศ. 2551 เนื่องจากมียอดดิจิทัลดาวน์โหลดสูง เพลงถูกส่งไปให้สถานีวิทยุในสหรัฐอเมริกาเมื่อวันที่ 22 กันยายน พ.ศ. 2552 และออกขายเป็นซีดีเมื่อ 22 กันยายน แต่ก็เลื่อนเป็น 17 พฤศจิกายน พ.ศ. 2552 มิวสิกวิดีโอยังได้นักร้องป็อป เลดีกากา มาร้อง และมีเพลงรีมิกซ์อยู่ในดีลักซ์อัลบั้ม ที่จะออกขายวันที่ 23 พฤศจิกายน พ.ศ. 2552
รายชื่อเพลง

"วิดีโอโฟน" (Album Version) – 3:35
"วิดีโอโฟน" (Instrumental) – 3:27
"วิดีโอโฟน" - 3:35   (French & UK Edition only)
"Video Phone (Extended Remix)" (featuring Lady GaGa) - 5:04
"Why Don't You Love Me" - 3:37   (US Edition only)
"Poison" - 4:04
ชาร์ต > ชาร์ตประจำสัปดาห์

| ชาร์ต (2009–2010) | ตำแหน่ง สูงสุด |
| --- | --- |
ออสเตรเลีย (ARIA): 31
Australian Urban (ARIA): 9
Belgium (อัลตราท็อป แฟลนเดอส์): 4
เบลเยียม (อัลตราท็อป วัลโลเนีย): 14
Brazil (Hot 100 Airplay): 5
CIS (TopHit): 149
Czech Republic (Rádio – Top 100): 39
Global Dance Tracks (Billboard): 10
Italy (FIMI): 14
New Zealand (Recorded Music NZ): 32
Russia Airplay (Tophit): 149
South Korea International (Gaon): 75
UK Singles (OCC): 58
UK Hip Hop/R&B (OCC): 36
US Billboard Hot 100: 65
US Dance Club Songs (Billboard): 1
US Hot R&B/Hip-Hop Songs (Billboard): 37
ชาร์ต > ชาร์ตสิ้นปี

| ชาร์ต (2010) | ตำแหน่ง |
| --- | --- |
US Dance Club Songs (Billboard): 36
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| สหรัฐ | 22 กันยายน 2009 | ต้นฉบับ | Urban contemporary | โคลัมเบีย มิวสิกเวิลด์ |  |
| สหราชอาณาจักร | 17 พฤศจิกายน 2009 | ต้นฉบับ | ซีดี | อาร์ซีเอ |  |
| ฝรั่งเศส | 20 พฤศจิกายน 2009 | ต้นฉบับ รีมิกซ์ | ดิจิทัลดาวน์โหลด (อีพี) | โซนี่มิวสิก |  |
| อิตาลี | 20 พฤศจิกายน 2009 | รีมิกซ์ | วิทยุยอดฮิตร่วมสมัย | โซนี่มิวสิก |  |
| สหรัฐ | 20 พฤศจิกายน 2009 | ต้นฉบับ รีมิกซ์ | ดิจิทัลดาวน์โหลด (อีพี) | โคลัมเบีย มิวสิกเวิลด์ |  |
| บราซิล | 23 พฤศจิกายน 2009 | ต้นฉบับ รีมิกซ์ | ดิจิทัลดาวน์โหลด (อีพี) | โซนีมิวสิก |  |
| รัสเซีย | 1 ธันวาคม 2009 | รีมิกซ์ | วิทยุยอดฮิตร่วมสมัย | โซนีมิวสิก |  |
| สหราชอาณาจักร | 21 ธันวาคม 2009 | หลายแบบ | ดิจิทัลดาวน์โหลด (รีมิกซ์) | อาร์ซีเอ |  |
วิทยุแร่

เครื่องรับวิทยุแร่ พร้อมหูฟังแร่
วิทยุแร่ (อังกฤษ: Crystal radio) เป็นเครื่องรับวิทยุอย่างง่าย นิยมใช้กันในยุคแรกๆ ของวงการวิทยุ สามารถทำงานได้โดยไม่ต้องใช้ไฟฟ้า มีส่วนประกอบพื้นฐานเป็นสายอากาศยาว ไดโอด และหูฟังแร่
วิทยุชนิดนี้ จะรับคลื่นระบบ AM และเปล่งเสียงออกมาโดยอาศัยพลังงานที่ได้จากคลื่นวิทยุโดยตรง
วิทยาลัยอีตัน

| วิทยาลัยอีตัน   โรงเรียนอีตัน Eton College |
| --- | --- |


ข้อมูล
ประเภท: โรงเรียนเอกชน   โรงเรียนประจำ   โรงเรียนรัฐบาล
คำขวัญ: Floreat Etona
สถาปนา: ค.ศ. 1440
ผู้ก่อตั้ง: พระเจ้าเฮนรีที่ 6 แห่งอังกฤษ
ครูใหญ่: ไซม่อน เฮนเดอร์สัน
เว็บไซต์: etoncollege.com
วิทยาลัยอีตัน (อังกฤษ: Eton College) เป็นโรงเรียนมัธยมชื่อดังแห่งหนึ่งของอังกฤษ รับเฉพาะนักเรียนชาย อายุระหว่าง 13-18 ปี โรงเรียนมีนักเรียนทั้งหมด 1,300 คน นักเรียนทุกคนที่เรียนที่นี่ต้องเรียนในหลักสูตรโรงเรียนประจำ การเรียนที่นี้นอกเหนือจากการเรียนแล้ว ยังต้องเรียนรู้เรื่องมารยาท บุคลิกภาพ อีกด้วย เพื่อให้นักเรียนที่นี่จบมามีคุณภาพมากที่สุด ทำให้ อีตัน ขึ้นชื่อว่า "เป็นโรงเรียนที่ผู้ดีที่สุดในโลก" และยังเป็นโรงเรียนหลวงแห่งหนึ่งของอังกฤษที่ไม่ใช่ของรัฐบาลแต่เป็นเอกชน วิทยาลัยอีตันก่อตั้งโดย พระเจ้าเฮนรีที่ 6 แห่งอังกฤษ ในปี ค.ศ. 1440 กล่าวได้ว่าเป็นโรงเรียนที่เก่าแก่ที่สุดโรงเรียนหนึ่งของอังกฤษ
อีตันมีนักเรียนเก่าที่ได้เป็นนายกรัฐมนตรีอังกฤษถึง 18 คน รวมถึงเดวิด แคเมอรอน อดีตนายกรัฐมนตรีและมีศิษย์เก่าที่มีชื่อเสียงอีกมากมาย รวมทั้งเจ้าชายจากอังกฤษ เจ้าชายวิลเลี่ยมและ เจ้าแฮร์รี รวมถึงพระมหากษัตริย์ไทย พระบาทสมเด็จพระปกเกล้าเจ้าอยู่หัว อดีตนายกรัฐมนตรีของไทย อภิสิทธิ์ เวชชาชีวะ
วิทยาลัยอีตัน ได้การยกย่องจาก นิตยสารมากมาย ว่าเป็น "โรงเรียนมัธยมที่ดีสุดของโลก" แม้แต่นิตยสาร "เดอะกู้ดสคูลส์ไกด์ (The Good Schools Guide)" ก็ยกย่องให้ นักเรียนชายอีตันเป็นนักเรียนที่ดูดีที่สุด วิทยาลัยอีตันเป็นหนึ่งในกลุ่มโรงเรียน G20 Schools แห่งอังกฤษ
ศิษย์เก่าที่มีชื่อเสียง > พระราชวงศ์อังกฤษ

เจ้าชายเฮนรี ดยุกแห่งกลอสเตอร์
เจ้าชายริชาร์ด ดยุกแห่งกลอสเตอร์
เจ้าชายวิลเลียม
เจ้าชายแฮร์รี
เดวิด อาร์มสตรอง-โจนส์ เอิร์ลที่ 2 แห่งสโนว์ดอน
ศิษย์เก่าที่มีชื่อเสียง > นายกรัฐมนตรี

อเล็ก ดักลัส-ฮิวม์
เดวิด แคเมอรอน
บอริส จอห์นสัน
ศิษย์เก่าที่มีชื่อเสียง > อื่น ๆ

ทอม ฮิดเดิลสตัน - นักแสดง
ศิษย์เก่าที่มีชื่อเสียง > อื่น ๆ > ชาวไทย

พระบาทสมเด็จพระปกเกล้าเจ้าอยู่หัว
พลตรี พระเจ้าวรวงศ์เธอพระองค์เจ้าเฉลิมพลทิฆัมพร
พระวรวงศ์เธอ พระองค์เจ้าพีรพงศ์ภาณุเดช
อภิสิทธิ์ เวชชาชีวะ
พริษฐ์ วัชรสินธุ